open-index/open-wikipedia-markdown huggingface dataset:
Steinsdalsfossen

**Steinsdalsfossen** (også kalt **Øvsthusfossen** og **Øfsthusfossen**) ligger 2 kilometer vest for Norheimsund i Kvam kommune i Hardanger. Fossen er en av de mest besøkte i Norge og er spesiell fordi det går en sti bak fossefallet hvor en kan gå tørrskodd. Fossen har et fall på 20 meter og rimelig god vannføring, særlig i mai og juni når det er snøsmelting.

Steinsdalsfossen er en del av Fosselva som har sitt utspring fra Myklavatn som ligger 814 moh.

På verdensutstillingen i Hannover i 2000 var Norge representert med en installasjon av Marianne Heske der en 15 meter høy stilisert kopi av Steinsdalsfossen var en viktig del.
Tekken (videospill)

***Tekken*** (japansk: ***鉄拳*** «jernknyttneve») er et slåssespill utviklet av japanske Namco til arkademaskiner i 1994, og i 1995 gitt ut til PlayStation. Spillet er det første i *[[Tekken]]*-serien. *Tekken* var et av de første kampsportspillene i 3D. Spilleren blir plassert på en arena med én motstander, styrt av et menneske eller datamaskinen, og skal bekjempe denne. I enspillerdelen er det en historie knyttet til kampene, som hver gang leder spilleren videre til neste slåsskamp.

## Særtrekk
Spillet skiller seg ut fra andre kampsportspill fra den tiden særlig ved at hver knapp henviser til en lem på kroppen, og å kombinere knapperekkefølger for å utføre et spesialangrep blir dermed med intuitivt. Det samme gjelder for de senere spillene i serien. I kampsport-miljøer har *Tekken*-serien en tendens til å foretrekkes overfor andre kampspill, da mye av kampteknikken stammer fra virkeligheten.

## Referanser


## Eksterne lenker
* 
* Tekkenpedia, en Tekken-wiki
*
AirBridge Cargo

**AirBridge Cargo** er et russisk flyselskap som driver godstransport. Det er en avdeling av Volga-Dnepr Airlines med base i Moskva, Russland. Selskapet utfører regelmessige fraktflyvninger mellom Asia og Europa, alle via Russland.

## Historie
Selskapet ble etablert i 1993 og startet sine operasjoner den 1. april 2004 med to Boeing 747-200F fraktfly kjøpt fra Alitalia. I mai 2004 ble det opprettet ruter mellom Luxembourg og Beijing og fra Luxembourg til Shanghai via Moskva og Novosibirsk. Airbridge Cargo har trafikkrettigheter til Guangzhou, Hongkong og Japan. AirBridge Cargo har også planer om å innføre regionale tilførselsruter til Moskva og Krasnojarsk med leiet materiell, Ilyushin Il-76 og Tupolev Tu-204.

## Rutenett
Rutenettet omfatter tre kontinenter og 20 destinatsjoner i 11 land. Selskapet har regelmessige ruter fra byer i Asia som Shanghai, Beijing, Hongkong, Zhengzhou, Chengdu, Tokyo, Seoul, til viktige europeiske byer som Frankfurt am Main og Amsterdam, såvel som Amsterdam til Chicago (USA). For tiden omfatter AirBridgeCargo rutenett i Europa Frankfurt, Amsterdam, Zaragoza, Leipzig, Milano, Paris, Helsingfors, Jekaterinburg, Krasnojarsk, Khabarovsk, Novosibirsk og Luxemburg for vedlikehold. Fra 9. mai 2014 ble det introduser direkte ruter til München. Den 3. september 2015 startet selskapet flyvninger til Singapore, med direkte ruter fra Singapore og Moskva.

15. november 2016 ble det startet opp en rute som går fra Oslo lufthavn til Moskva. Ruten regnes som en mulighet for å transportere laks raskere ut på det asiatiske markedet.

## Flåte

Per oktober 2014 består AirBridgeCargos flåte av kun Boeing 747 med en gjennomsnittsalder på 4,4 år.

## Referanser


## Eksterne lenker
* 
* AirBridge Cargo Fleet Detail
Maio

**Maio** (portugisisk for mai) er den østligste av øyene i øygruppen Sotavento på Kapp Verde. Maio ligger sør for øya Boa Vista og øst for Santiago. Øya har fått sitt navn etter at europeiske oppdagelsesreisende så øya for første gang 1. mai 1460. Maio er kjent for sine trær, noe som er uvanlig for Kapp Verde.

Øyas største bosetning er Vila do Maio, også kjent som Porto Inglês.

Øyas areal er på 269 km². Øyas høyeste fjell, Monte Penoso på 436 moh, ligger på østkysten i en liten fjellkjede.

## Bosetninger
*Alcatraz
*Barreiro
*Calheta
*Figueira da Horta
*Figueira Seco
*João
*Lagoa
*Monte Branco
*Morro
*Morrinho
*Pedro Vaz, på Maios østkyst
*Pedro Vaz, nær Galeão
*Pilão Cão
*Porto Cais
*Praia Gonçalo
*Ribeira Dom João
*Santo Antônio
*Vila do Maio (tidligere Porto Inglês eller Porto Inglêz, som betyr *engelsk havn* på portugisisk) (befolkning: 1 561)

## Eksterne lenker
*
Tore på sporet

***Tore på sporet*** er et norsk underholdningsprogram som gikk på NRK Fjernsyn, med noen års opphold, fra 1996 til 2020. Programmet ble ledet av Tore Strømøy og hadde som formål å gjenforene personer som hadde mistet kontakten. Programkonseptet gikk ut på at seere tok kontakt for å få hjelp til å spore opp personer, oftest slektninger, som de ønsket å finne igjen. Deretter ble det arrangert gjenforeninger gjennom reisereportasjer og innslag i studio. Den ene av de to personene som skulle gjenforenes bodde ofte i utlandet. Programlederen måtte dermed foreta en del reiser.  

Programmet har jevnt over hatt høye seertall.

## Kritikk
Programmet har mottatt en del kritikk. I 2002 anklaget noen journalister ham for å spekulere i folks følelsesliv, og det er hevdet at programmet var sosialpornografi. Saken førte til førstesideoppslag i de største avisene i Norge.

I 2006 ble det skapt ny debatt om programmet da de viste et innslag der en biologisk mor ble gjenforent med sønnen sin, som hadde blitt adoptert til Norge. Den biologiske moren hadde tatt initiativ til gjenforeningen, og mente at sønnen hadde blitt tatt fra henne ulovlig. Møtet mellom de to ble svært følelsesladet for den biologiske moren, i motsetning til for den 16-årige sønnen, som senere ga uttrykk til media for at han hadde helt andre interesser enn sitt biologiske opphav. Blant kritikerne av programmet ble det ment at det er de adopterte barna selv som må ta initiativ til å bli gjenforent med sine biologiske foreldre. Programlederen mente på sin side at de to partene hadde blitt godt forberedt. På grunn av innslaget ble programmet klaget inn for Kringkastingsrådet, men rådet vurderte at innslaget lå innenfor NRKs etiske retningslinjer.

Programmet startet opp igjen i mars 2020 med 5 nye episoder.

## Referanser


## Litteratur
* Tore Strømøy og Finn Karlsen: *På Sporet Av Deg Selv.*  Håndbok i slektsforskning  (N.W. Damm & Sønn AS 2006)

## Eksterne lenker
* 
*  Tore på sporets blogg, hos nrk.no
Brava

**Brava** er en vulkansk øy i øygruppen Sotavento, Kapp Verde. Brava er Kapp Verdes minste befolkede øy, og ble for første gang befolket i 1540-årene. Øyas befolkning økte i forbindelse med et vulkanutbrudd på naboøya Fogo i 1675. Hovednæringsvei var lenge hvalfangst, men er nå knyttet til jordbruk.

Hovedbosetning på øya er Vila Nova Sintra

## Bosetninger
*Cachaço
*Campo Baixo
*Cova Joana
*Fajã de Agua
*Furna
*Lime Doce
*Mato Grande
*Nova Sintra do Monte
*Santa Bárbara
*Tantum
*Vila Nova Sintra

## Eksterne lenker
*
Nikolaj Kiseljov (guvernør)

**Nikolaj Ivanovitsj Kiseljov** (russisk: Николай Иванович Киселёв) (født 21. desember 1950 i Severodvinsk i Russland) var den russiske oblasten Arkhangelsks guvernør, fra 28. mars 2004 til 2008. Han er gift, og har to døtre.

## Referanser
T.A.T.u.

**t.A.T.u.** (russisk: **Тату**) var en russisk jente-popduo som besto av Lena Katina og Julija Volkova.

Jentene ble de første årene markedsført som et lesbisk par. I desember 2003 kom det frem at det hadde vært en markedsstrategi av manager Ivan Sjapovalov. Duoen var opprinnelig kalt ТАТУ (*Tatu*). Da de ble populære i andre land, ble det oppdaget at det allerede var et australsk band med det navnet, og gruppen forandret navnet til t.A.T.u.

Duoen har blitt mye omtalt i pressen, blant annet på grunn av musikkvideoene som ofte har blitt sensurert. Et eksempel er sangen «Prostye Dvizjenija»/«Simple Motions».

## Medlemmer
* Lena Sergeevna Katina
* Julia Olegovna Volkova

## Diskografi
### Russiske album

### Engelskspråklige album

### Samlealbum
* 2003 *[[Remixes (t.A.T.u album)|Remixes]]*
* 2006 *[[The Best (t.A.T.u album)|The Best]]*

## Singler
### Russiske singler

### Engelskspråklige singler

### Promosingler

## Referanser


## Eksterne lenker
* 
* 
* 
*  Iranian official weblog
* Spansk hjemmeside
Atanarik

**Atanarik** (gotisk: *Athanareiks*, «årets konge», død 25. januar 381 i Konstantinopel) var hersker over flere vestgotiske stammer i minst to tiår i det 4. århundre og ubestridt vestgotisk konge i de siste årene før han døde.

## Eldste kilder
Kilder fra oldtiden: Første gang Atanarik omtales i skriftlige kilder gjelder året 369, da han deltok i kamp mot den østromerske keiseren Valens og til slutt fremforhandlet en gunstig fredsavtale for sitt folk. Hans vita er skrevet av Cassiodorus og senere av Jordanes. Han er også nevnt hos Ammianus Marcellinus.

## Biografi
Atanarik skal av sin far ha blitt oppfostret til å hate romerne. På 300-tallet bodde visigoterne hovedsakelig i et område mellom flodene Dnjestr og Donau, og de kristnede goterne søkte under 

I løpet av sitt styre ble vestgoterne delt på grunn av religiøse spørsmål. Mange av dem konverterte til ariansk kristendom i de tredje og fjerde århundrene, men Atanarik fortsatte å følge den gamle germanske hedenske religionen. 

Wulfilas ledelse vern  i det romerske Mesia. Som høvding kom Atanarik at i år 348 anstille forfølgelser av kristne. Etter å ha støttet usurpatoren Prokopios ble Atanarik tvunget til underkastelse i 369, og anstilte deretter nye forfølgelser av kristne.

Mellom 369 og 372 forfulgte han nådeløst de kristne i Dakia, et rike som lå omtrent der Romania befinner seg i dag. Et av ofrene for denne forfølgelsen var en goter som het Sabas, og som led martyrdøden i 372. Den katolske kirken helgenkåret ham senere som St. Sava av Romania. 

Atanariks rival Fritigern, en annen vestgotisk krigsherre, var arianer, og Valens som selv var arianer stilte seg bak trosfellen Fritigern. Atanarik beseiret Fritigern i en borgerkrig tidlig på 370-tallet. Men senere ble Atanarik selv nedkjempet av de invaderende hunnerne. I 376 lot Valens tilhengerne til Fritigern krysse Donau og slå seg ned på romersk jord slik at de kunne unnslippe hunnerne, som nylig hadde erobret østgoterne og nå truet vestgoterne som levde i Dacia. Atanariks folk ble overlatt til sin skjebne, men mange av dem klarte å krysse elva på egen hånd. 

Ett år etter Fritigerns store seier over romerne i slaget ved Adrianopel i 378, hadde han fått støtten fra de fleste vestgoterne som leder. Men han døde et år senere, og Atanarik ble konge over hele den vestgotiske nasjon. Da hunnerne beseiret ham, flyktet han til Karpatene. Deretter dro han til  den nye romerske hovedstaden Konstantinopel, og ble den første utenlandske konge som besøkte Konstantinopel. Dette var like før han døde i 381. Han fremforhandlet en fredsavtale med den nye keiseren Theodosius I som gjorde vestgoterne til *[[foederati]]*, offisielle allierte av Roma som fikk lov å slå seg ned på romersk jord som en stat innenfor staten.

Atanarik døde rundt fjorten dager etter at han ankom Konstantinopel, men avtalen han inngikk ble stående til Theodosius døde i 395.

## Referanser


## Kilder
* Jordanes: *[[Gotesoga]]*. 
* Herwig Wolfram: *The Goths*
Jah

**Jah** er navnet på guden til rastafaribevegelsen. *Jah* forekommer flere ganger i Bibelen og det er en alminnelig oppfatning blant hebraiskkyndige at dette uttrykket er en kortform av Guds navn JHWH. Det kommer fra hebraisk  **** og forekommer blant annet i uttrykket *[[halleluja]]* som noen mener betyr *lovpris Jah*.

Vi ser dette uttrykket bli brukt i for eksempel 2. Mosebok 15,1-2 (ifølge NV):
«Da begynte Moses og Israels sønner å synge denne sangen for Jehova og å si følgende: "La meg synge for Jehova, for han er blitt høyt opphøyd. Hesten og dens rytter har han styrtet i havet. Min styrke og min kraft er **Jah**, for han er til frelse for meg. Dette er min Gud, og jeg skal prise ham, min fars Gud, og jeg skal opphøye ham.»

Formen Jah forekommer 50 ganger i Det gamle testamente, 26 ganger alene og 24 ganger i uttrykket halleluja. I Det nye testamente forekommer «Jah» fire ganger i uttrykket «halleluja». «Halleluja» betyr «lovpris Jah». I mange bibeloversettelser som er i bruk i dag, blir imidlertid navnet «Jah» fullstendig ignorert. For eksempel Det Norske Bibelselskaps bibel gjengir stort sett «Jah» med «Herren», og uttrykket «hallelu-Jah» blir ikke oversatt, men blir gjengitt med «halleluja». Ny verden-oversettelsen er en bibeloversettelse som tar med «Jah» i bibelteksten, og oversetter uttrykket «hallelu-Jah» til «lovpris Jah». King James Version bruker navnet Jah i Salmene 68,4. *[[An American Translation]]* gjengir navnet med Yah i samme skriftsted.

«Jah» kan ikke være en primitiv form av Guds navn, altså en form som har vært brukt tidligere enn tetragrammet JHWH. Den fullstendige navneformen, JHWH, forekommer 165 ganger i den masoretiske tekst til 1. Mosebok, mens den korte formen JH først dukker opp i beskrivelsen av begivenhetene etter utgangen av Egypt.

Den religiøse rastafaribevegelsen bruker uttrykket «Jah» om Gud.

## Eksterne lenker
* Gudsnavnet i Norge
Ekskresjon

**Ekskresjon** er «prosessen med at en organisme eliminerer avfall fra stoffskiftet og annet materiale som det ikke er bruk for. Det er en essensiell prosess hos alle livsformer. I encellede organismer kvitteres avfall gjennom cellens overflate. De høyere plantene eliminerer gasser gjennom stomata, eller porer, på bladenes overflate. Flercellete dyr har særskilte organer for ekskresjon. Hos mennesker er hovedorganene for ekskresjon nyrene og tilhørende urinveisorganer, og gjennom disse blir urinen eliminert (se urinveiene), og tykktarm og endetarm &ndash; ut gjennom disse blir fast avfall kvittert. Huden og lungene har også ekskresjonsfunksjoner: huden eliminerer vann og salt i svette, og lungene avgir vanndamp og karbondioksid.»
http://www.answers.com/excretion&r=67

Hos pattedyr for eksempel er de to hovedprosessene for ekskresjon dannelse av urin i nyrene og dannelsen av karbondioksid (et menneskes viktigste avfallsprodukt fra stoffskiftet) i cellene som resultat av respirasjon som så blir pustet ut fra lungene.

Avfallsproduktene elimineres henholdsvis gjennom urinering og utpusting (ekshalering). I urinen skjer hormonell kontroll av ekskresjonen i de nyrenes distale tubuli etter anvisning fra hypotalamus.

Perspirasjon er en annen ekskresjonsprosess som fjerner salter og vann, selv om hovedfunksjonen er å nedkjøle kroppen.

Hos insekter blir et system som gjør bruk av malpighiske tubuli benyttet til å utskille metabolsk avfall til tarmene. Det metabolske avfallet føres så ut av kroppen sammen med avføringen.

## Se også
*Urinering
*Perspirasjon
*Defekasjon
*Respirasjon (fysiologi)
Duvergers lov

**Duvergers lov** sier at en valgordning med flertallsvalg i enmannskretser normalt vil føre til et topartisystem.  

Dette ble først påpekt av den franske sosiologen Maurice Duverger som skrev om det i flere artikler som ble publisert på 1950- og 1960-tallet. Etter hvert begynte andre statsvitere å omtale dette prinsippet som en “lov”. 

Duverger mener altså at det er en klar sammenheng mellom et lands valgordning og dets partisystem. En valgordning med proporsjonal representasjon vil gjøre det langt lettere for mindre partier å bli representert i parlamentet enn en ordning med flertallsvalg i enmannskretser. 

## Hvordan og hvorfor en slik sammenheng?
Topartisystemer vil ofte utvikle seg helt naturlig når man har en valgordning som virker diskriminerende mot et tredje største parti og de som er enda mindre. Årsaken er at det ikke er noen direkte sammenheng mellom det antall stemmer et parti får i landet samlet sett og den andelen mandater partiet får i landets parlament. 

Når kretsen skal stemme over hvem som skal representere dem i parlamentet, så vil alle stemmer som går til andre enn den kandidaten som vinner for valgkretsen være bortkastet. Med mindre de små partienes velgere er sterkt geografisk konsentrerte, vil de derfor bli ikke bli representert i det hele tatt (dersom en del av velgerne er geografisk konsentrert, slik som med liberaldemokratene i Storbritannia, så kan de kanskje i beste fall håpe på å bli underrepresentert). 

De to største partiene vil derfor bli sterkt overrepresenterte, da mindre partier vi vinne få eller ingen kretser. Dette vil dessuten føre til en stadig selvforsterkende effekt etter hvert som flere og flere av velgerne vil stemme på et av de to største partiene, vel vitende om at det ofte vil være bortkastet å stemme på et tredje parti. 

Den varianten av flertallsvalg i enmannskretser som oftest anses for å ha en slik virkning er en ordning med simpelt flertall (“first past the post”). Simpelt flertall forstås her i motsetning til absolutt flertall. Ved absolutt flertall kreves at minst 50 prosent av de avlagte stemmene går i favør av vinneren, mens det ved simpelt flertall er tilstrekkelig at vedkommende får flere stemmer enn noen av de andre kandidatene. 

Dersom en av kandidatene for eksempel får 30 prosent av velgerne bak seg, mens alle de andre kandidatene hver for seg får færre stemmer enn ham, så har denne kandidaten vunnet kampen om å representere denne kretsen.  

Selv om det i en periode kan være tre større partier, så regnes dette som en overgangsfase der det nye store partiet ofte vil utkonkurrere et av de tidligere to største partiene. Et eksempel på dette er når det britiske arbeiderpartiet overtok etter de liberale som et av Storbritannias to store partier.
Peterskors

**Peterskors** er et kristent korssymbol som har vært brukt i kirkekunsten, særlig den romersk-katolske. Peterskorset er et omvendt latinsk kors, det vil si et kors med tverrbjelken nede på hovedstammen og ikke oppe. 

Peters gjerninger, et apokryfisk skrift fra oldkirken som skildrer de kristne apostlenes liv etter Apostlenes gjerninger i *Bibelen*, forteller at apostelen Peter ble henrettet i Roma, og at han da bad om å bli korsfestet med hodet ned for å vise respekt for Jesus. På den måten oppstod forestillingen om det oppnedvendte peterskorset som symbol for apostelen Peter. Også to nøkler har vært brukt som symbol, eventuelt kombinert med peterskorset.

Peterskorset brukes innen katolisismen som et tegn på kristen ydmykhet.

I nyere tid har denne korsformen blitt brukt av satanister, som ser et reversert latinsk kors som en avvisning av kristendommen. Bruken er spesielt vanlig i ikke-katolske land, der man ikke er så vant til å se peterskorset. 


File:Cappella brancacci, Disputa di Simon Mago e Crocifissione di Pietro (restaurato), Filippino Lippi.jpg|Filippino Lippis «Simon Magus og Korsfestelsen av Peter» fra 1481–82 i Brancacci-kapellet (*Cappella dei Brancacci*) i Firenze. 
Apostelsen Peter fordømte kjetteren Simon da han ville kjøpe makten til å meddele Den hellige ånd.
Fil:Caravaggio-Crucifixion of Peter.jpg|Caravaggios maleri «Peters korsfestelse» fra 1601 skildrer Peters martyrdød slik den blir beskrevet i *[[Peters gjerninger]]* i *Bibelen*.
File:Urgehal Metal Mean Festival 20 08 2011 10.jpg|«Enzifer» i det norske  black metal-bandet Urgehal iført sceneantrekk med satanistisk opp-ned-vendt latinsk kors og okkultistisk pentagram.



## Litteratur
* J. Ursin: *Kristne symboler - en håndbok*, 3. utgave, Oslo 1975
* Digital bokkopi av Hans Biedermanns ''Symbolleksikon'' (Cappelen, 1992)
* Digital bokkopi av David Fontanas ''Symbolenes språk'' (Gyldendal, 1996)
* Digital bokkopi av Miranda Bruce-Mitfords ''Tegn & symboler fra hele verden'' (Gyldendal, 1997)

## Eksterne lenker
*
Filipkors

**Filipkors** er et symbol som består i et liggende latinsk kors. Det fortelles i en tradisjon at apostelen Filip ble korsfestet på et kors som lå på bakken, og denne tradisjonen gav opphav til navnet.
Minardil

**Minardil** er en figur fra J.R.R. Tolkiens fiktive verden Midgard. Han var den 25. kongen av landet Gondor.

Han var sønn og etterfølger av Kong Hyarmendacil II og han etterfulgte denne i år 1621 i det tredje tideverv. Hans styre var kort og turbulent.

Hans riksforstander, Húrin av Emyn Arnen, grunnla slektslinjen Húrins hus, som ble de regjerende riksforstanderne noen århundrer senere.        

I år 1634 T.T. var han i Pelargir da den plutselig ble angrepet av Umbars korsarer og ble uheldigvis drept.
Han ble etterfulgt av sin eldste sønn Telemnar.
Andreas Olai Schei

**Andreas Schei** (1902–1989) var jurist, høyesterettsdommer og Norges første sivilombudsmann.

Schei var ekspedisjonssjef i Forsyningsdepartementet og Justisdepartementet. I 1946 ble han utnevnt til dommer i Norges Høyesterett. I 1962 ble han utnevnt av Stortinget som Norges første sivilombudsmann.

Han ble tildelt storkors av Den Kongelige Norske St. Olavs Orden i 1972 for «fremragende organisering av og virke i stillingen som Stortingets ombudsmann for forvaltningen».

Han var far til tidligere høyesterettsjustitiarius Tore Schei og bror av tidligere fylkesmann Nikolai Schei.

## Referanser
Hyarmendacil II

**Hyarmendacil II** er en mann fra J.R.R. Tolkiens fiktive verden Midgard. Han var den 24. kongen av landet Gondor.

Han var sønnen av kong Aldamir og regjerte fra 1540 i det tredje tidevervet til år 1621.
Hyarmendacil IIs fødselsnavn var **Vinyarion**. Da hans far Aldamir ble drept i en krig mot Haradrim i 1540 og sønnen Vinyarion ønsket å hevne Aldamirs død.

Han fullførte dette i år 1551 T.T. med en enestående seier over Haradrim og utnevnte seg selv som Hyarmendacil II (etter sin berømte forfader fra det 12 århundre T.T.).

Han ble etterfulgt av sin sønn Minardil i 1621 i det tredje tideverv.
Teutonisk kors

**Teutonisk kors** (engelsk:*cross potent*) kalles vanligvis i skandinaviske språk for et **krykkekors**. Det er en korsfigur som består av et likearmet kors (gresk kors) med en tverrstrek ved endene av hver av armene. Korset kan se ut som fire T'er som møtes på midten. Korset skiller seg fra korset kors som har tverrstrekene litt innenfor endene til korsarmene.

Teutonisk kors/krykkekors finnes i våpenskjold og inngår blant de mange heraldiske korsformene. Det brukes blant annet som midtfigur i jerusalemskorset.

## Se også
* Jerusalemkors
* Teutonisk
* Jernkors 
* Mantuansk kors (*croix pattée, Tatzenkreuz, cross patty*)

## Litteratur
* Herman L. Løvenskiold: *Heraldisk nøkkel*, Oslo 1978, side 94
* le Baron Stalins: *Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch*, Paris 1952
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Jan Raneke (redaktør): *[[Nordisk]] heraldisk [[terminologi]]*, Lund 1987 (med heraldiske faguttrykk på bokmål og nynorsk)

## Eksterne lenker
*
Rómendacil II

I J.R.R. Tolkiens fiktive verden Midgard var **Rómendacil II** den 19. kongen av Gondor.

Han var sønn av kong Calmacil, som var den andre sønnen av kong Atanatar II Alcarin, og var opprinnelig gitt navnet ***Minalcar***.

Han ble født i det siste året i den lange regjeringstiden av kong Hyarmendacil I og som Minalcar vokste han til en mektig posisjon allerede i ung alder siden hans egen onkel, Kong Narmacil I (første sønn av Atanatar II), følte seg ukomfortabel med rollen som konge og hersker av Gondor.

Minalcar var regent fra år 1240 i det tredje tidevervet, og slo et avgjørende slag mot Austringene som han beseiret nær ved Rhûnhavet. Han forsterket også Gondor og skapte fred med *Nordamennene* fra Rhovanion, alt dette mens han bare var regent, før han ble konge. Etter at hans onkel Narmacils døde, forble han regent i enda ti år under sin egen far Calmacil.

Da han endelig selv ble konge etter sin fars død tok han straks navnet *Rómendacil*, *øst-seireren*, som også hans forfader Tarostar hadde gjort.

Han var ansvarlig for byggingen av Argonath, kongens søyler. De sto ovenfor Nen Hithoel langt inn i det fjerde tidevervet og de dukker opp i *[[Ringenes herre]]* da brorskapet seilte fra Lóthlorien til Rauros.

For å skape en allianse med *Nordamennen*, sendte Rómendacil II sin sønn Valacar som en ambassadør. Mens Valacar var på dette *oppdraget* giftet han seg med Vidumavi, datteren av Vidugavia, kongen av Rhovanion, noe som førte til katastrofen kjent som *ættefeiden*.

Rómendacil døde i år 1366 T.T. og ble etterfulgt av sin sønn Valacar.
Jerusalemskors

**Jerusalemskors** er et symbol som ser ut som et teutonisk kors med fire små greske kors i hjørnene til vinklene mellom korsarmene. Det har vært brukt som et symbol på Jesu befaling om å spre budskapet ut til alle folk. Korset kalles av den grunn også evangelisasjonskors eller misjonskors.

## Litteratur
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *[[heraldikk|Heraldry]] - Customs, Rules and Styles*, Dorset 1981

## Eksterne lenker
*
Andreas Schei

**Andreas Schei** er navnet til flere personer:

*Andreas Olai Schei – tidligere sivilombudsmann og høyesterettsdommer
*Andreas Hessen Schei – musiker og medlem av Jaga jazzist
Lauburu

**Lauburu** eller **baskisk kors** er et symbol som fra gammelt av har vært brukt av baskerne. Det ligner et hakekors, og kan beskrives som en figur som er satt sammen av fire bøyde dråper eller store speilvendte kommaer. 
Symbolet har til dels blitt forklart som et tegn på fire regioner, dels som et tegn på sjel, liv, bevissthet og form. Høyrevridd blir det ofte sett på som et tegn på livet, venstrevridd som et tegn på døden. Den venstrevridde formen blir ofte brukt på graver.

## Se også
* Hakekors
* Tomoe

## Eksterne lenker
*
Tollef Monson

**Tollef Monson** (født 5. februar 1979 i Minnesota, USA) er en amerikansk hundekjører fra Kotzebue, Alaska, USA. 

## Biografi
Monson vokste opp i Minneapolis, men flyttet til Alaska og begynte med hundekjøring i 2000. Han vant Coastal 180 i 2002, og han har også gode plasseringer i Baker 120 og Kobuk 440. 

I 2004 debuterte Monson i Iditarod som nummer 62. Neste gang han deltok i verdens lengste hundesledeløp var i 2006, og i dette løpet ble han nummer 44. Rett før han kom til sjekkpunktet Cripple fjernet Monson en trestamme som hadde skapt problemer for mange andre hundekjørere. Den gjerningen førte til at de andre deltakerne ga han prisen Fred Meyer Sportsmanship Award i Iditarod 2006.

Tollef Monson jobber som fisker i tillegg til hundekjøring.

## Plasseringer i Iditarod

## Priser i Iditarod
* Vinner av Fred Meyer Sportsmanship Award i 2006.
* Vinner av Most Improved Musher i 2007.

## Eksterne lenker
* 
* Biografiside fra Cabela
* Artikkel om prisene i Iditarod 2006 fra Anchorage Daily News
Børstad ungdomsskole

**Børstad ungdomsskole** er en ungdomsskole i Hamars, og ligger i den østre delen av kommunen, om lag to kilometer utenfor sentrum. Den ble tatt i bruk i 1966 og i 1999, ble skolen pusset opp og utbygd for å imøtekomme den økende plassmangelen.

## Informasjon om skolen
Skolen har 310 elever (2021) fordelt på 12 klasser. Skolens elever kommer fra barneskolene Greveløkka skole, Prestrud skole, Rollsløkken skole, Solvang skole og Storhamar.

## Referanser


## Eksterne lenker
* Informasjon om skolen hos Hamar kommune
Benny Hinn

**Benny Hinn** (født 3. desember 1952 i Jaffa i Israel) er en av de mest kjente TV-predikantene i USA. Han er medlem av *[[Assemblies of God]]*, en av de største organisasjonene innenfor pinsebevegelsen i USA. Hill er av gresk-armensk opphav.

Han grunnla The Orlando Christian Center i 1983. Og har siden markert seg som en predikant som mener Gud bruker han for å helbrede mennesker.  

Siden 90-tallet har han være utsatt for mye kritikk, blant annet for en rekke falske profetier. Blant annet profeterte han i 1989 at Fidel Castro ville dø innen 10 år. Samme år profeterte han at østkysten av USA vil bli hard rammet av et jordskjelv i løpet av noen få år. Han har også blitt kritisert for et høyt pengeforbruk, og særlig har mange reagert på at han bor i et hus verdsatt til over 50 millioner kr.

*Herre jeg trenger et mirakel* er en bok skrevet av Benny Hinn, og han har også forfatteren bak *God morgen hellige ånd*. Den førstnevnte er en bok med ti vitnesbyrd. Et av dem er Hinns egen historie om hvordan han trosset sine foreldre og ble en kristen. Man får også lære tre prinsipper for å motta et mirakel, fire leveregler for et liv i sunnhet og syv nøkkelsannheter for å beholde et mirakel.

## Referanser

## Eksterne lenker
* 
* 
* 
*
Bobleplast

**Bobleplast** er et elastisk, gjennomsiktig, plastisk materiale, vanligvis brukt ved pakking av skjøre gjenstander. Regelmessig store bobler sørger for støtdemping. Begrepet (engelsk *Bubble Wrap*) er Sealed Air Corporations merkevare, og skulle i teorien kun brukes om produkter fra den produsenten.

## Historikk
Bobleplast ble først laget av to ingeniører, Alfred Fielding og Marc Chavannes, i 1957. Som mange andre oppfinnelser, skyldtes den et uhell. De to ingeniørene forsøkte å lage en teksturert plastikktapet med papirstøtte som lett kunne renses.

## Kilder
* 
*
Leia Organa

**Prinsesse Leia Organa**, senere også kjent som **General Leia Organa**, er en fiktiv person fra Star Wars-universet. I filmene portretteres hun av Carrie Fisher. Leia Organa er første gang med i Star Wars Episode III: Sithene tar hevn. Hun er datteren til *[[Anakin Skywalker]]* og *[[Padmé Amidala]]* og tvillingsøsteren til *[[Luke Skywalker]]*. Leia er opprører og senere senator i Den galaktiske republikk. Hun blir gift med *[[Han Solo]]* og får barnet Ben Solo, mest kjent som Kylo Ren.

Hun og Luke ble holdt skjult fra hverandre etter at moren døde og faren ble Darth Vader. Hun ble adoptert av Bail Organa, senatoren på planeten Alderaan. Alderaan blir tilintetgjort av dødsstjernen i Star Wars Episode IV: Et nytt håp som følge av at Leia nekter å fortelle hvor opprørernes base er. I et forsøk på å redde Alderaan nevner hun en planet hvor opprørerne tidligere hadde en base, men guvernør Tarkin gjennomskuer forsøket hennes og beordrer derfor Vaders menn til å bruke dødstrålen. Ødeleggelsen av planeten fører sannsynligvis til at hennes adoptivforeldre omkommer. 

## Eksterne lenker
* starwars.com om Prinsesse Leia Organa (engelsk)
Kunstbanken

**Kunstbanken** Hedmark Kunstsenter er en stiftelse eid av Bildende Kunstnere Hedmark, Norske Kunsthåndverkere Øst-Norge og Hedmark fylkeskommune. Dette samarbeidet mellom kunstnerorganisasjonene og fylkesommunen er enestående for en norsk kunstinstitusjon. Kunstbanken holder til i den gamle Norges Banks bygningen i Hamar sentrum, adresse Parkgata 21.

Kunstbanken tar sikte på å vise et mangfold av kunstneriske uttrykk, med hovedvekt på eksperimentell og nyskapende kunst. Galleriet viser både norsk og internasjonal samtidskunst, og i Kunstbutikken selges gaveartikler laget av kunstnere i Hedmark, og i resten av landet. Kunstsenterets virksomhet spenner over et vidt spekter av formidlingstiltak: galleridrift, vandreutstillinger, offentlig utsmykking, seminarer, konsulent- og informasjonstjenester og kunstbutikk.

## Historie
Stiftelsen Kunstbanken Hedmark Kunstsenter  ble opprettet i 1996 og er en videreføring av Hedmark Kunstnersenter. Kunstnersenteret ble etablert i 1981 av kunstnerorganisasjonene i Hedmark, etter initiativ fra kunstnerne Olav Bjørgum og Kåre Nordvik. Tilholdssted var den gang første etasje i *Kirkebakken nr 12*.

Kunstnersenteret ble fram til 1986 drevet på dugnadsbasis av kunstnerne. Da kom alle kunstnersentrene på statsbudsjettet og pengebevilgningen ga rom for å kunne ansette en daglig leder. I 1989 fikk kunstnersenteret overta hovedbygningen på Storhamar gård på Domkirkeodden av Hamar kommune. Senteret hadde 1,7 årsverk.

I 1996 ble Hedmark Kunstnersenter nedlagt og den nye institusjonen Hedmark Kunstsenter ble stiftet med Hedmark fylkeskommune som en av stifterne. Dette samarbeidet mellom kunstnerorganisasjonene og det offentlige gjør institusjonen organisasjonsmessig unik i landssammenheng. 

Sommeren 1997 flyttet virksomheten inn i den tidligere Norges Bank-bygningen. Norges Bank var tilpasset formålet gjennom et første byggetrinn hvor Finn Utengen var arkitekt. Andre byggetrinn, med blant annet nytt tilbygg, sto ferdig våren 2003. Arkitekt var Hamar-firmaet Anderssen + Fremming.

## HEMart
Utstillingen HEMart i 1997 mottok Hedmark fylkeskommunes kulturpris det samme året. Kunstnerne benyttet fraflyttede og falleferdige husmannsplasser som ramme og tema for kunstarbeidene, og utstillingen foregikk på sju nedlagte husmannsplasser i Stange, og var kurert av Knut Wold, Wenche Kvalstad Eckhoff og Finn Aage Andersen. Andre kunstnere som deltok var Frans Jacobi, Danmark, Jacqueline Hassink, Nederland, Peter Johansson, Sverige, Toril Helene Stub, Børre Larsen, Are Vesterlid. Det ble publisert en katalog til utstillingen, med tekst av Torild Gjesvik. 

HEMart inngikk i en serie store tematiske og stedsspesifikke utstillinger med lignende navn. ART prosjektene startet i 1989 med Pap Art, og fortsatte med Agro Art (1991), Bank Art (1992), Kulturlandskap Åkersvika i forbindelse med OL (1993–94), Hem Art (1997) og klART (1997).

## Eksterne lenker
* kunstbanken.no
* Hedmark fylkeskommune 
*HEMart katalog
*Innlandskunst
Mentha

**Mentha** kan referere til:

* Mynteslekta, en planteslekt
* 1078 Mentha, en småplanet/hovedbelteasteroide
* Nathalie Mentha, sveitsisk skuespiller
Movimento para a Democracia

**Movimento para a Democracia** (på norsk: «Bevegelsen for demokrati», MpD) er et liberalt politisk parti på Kapp Verde. Partiet hadde regjeringsmakten mellom 1991 og 2001. Det fikk flertall ved parlamentsvalget i 2016. 

MpD er tilhengere av frihandel, en åpen økonomisk politikk og større samarbeid med internasjonale organisasjoner som WTO og ECOWAS (Vestafrikanske staters økonomiske fellesskap).

## Referanser


## Eksterne lenker
*
MPD

**MPD** kan vise til:

* Bevegelsen for demokrati, et liberalt politisk parti på Kapp Verde. (Movimento para a Democracia, forkortet MpD)
* Metropolitan Police Department of the District of Columbia
* Miami Police Department
* Meatpacking District, et nabolag på Manhattan, New York
Terry Adkins

**Terry Adkins** (født i Kentucky i USA) er en amerikansk hundekjører fra Sand Coulee i Montana i USA. 

## Biografi
Adkins er utdannet veterinær og var stasjonert ved en millitærbase i Alaska da hundesledeløpet Iditarod ble arrangert for første gang i 1973. I dette løpet fikk han jobb som veterinær, og han var også den eneste som hadde dette vervet i Iditarod 1973. Det ble en krevende jobb, og han mente etter løpet at det ville være mer avslappende å være deltaker i Iditarod i stedet for å jobbe som veterinær.

I 1974 debuterte han derfor i hundesledeløpet, og han endte til slutt som nummer 19. Totalt har han deltatt 22 ganger, og fullført 18 ganger, og hans beste plassering er fra 1984 der han ble nummer 8.

To ganger har Terry Adkins vunnet Fred Meyer Sportsmanship Award, og han har også blitt kåret til den mest inspirerende hundekjøreren. I 2004 var han løpets Honorary Musher, en utmerkelse som få aktive hundekjørere har fått.

## Plasseringer i Iditarod

## Priser i Iditarod
* Fikk Fred Meyer Sportsmanship Award i 1985.
* Fikk Providence Alaska Medical Center's Most Inspirational Mushers Award i 1986.
* Fikk Fred Meyer Sportsmanship Award i 1991.
* Var Honorary Musher i 2004.

## Eksterne lenker
* 
* Biografiside fra Cabela
Hemnfjorden

**Hemnfjorden** er ei fjordarm av Trondheimsleia langs kommunegrensa mellom Heim og Hitra (tidligere Snillfjord) og mellom Heim og Orkland (tidligere Snillfjord) i Trøndelag. Fjorden strekker seg 25 kilometer sørover til Kyrksæterøra i botn av fjorden, men medregna sidefjorden Snillfjorden er lengda 30 kilometer. Hemnfjorden er 410 meter dyp på det dypeste.

Fjorden har innløp mellom Ytterøya i sørvest og Hemnskjel i nordøst. Den ytterste delen av fjorden er vid med ei bredde på 5-6 kilometer, og i denne delen ligger flere øyer, som Stamnesøya, Fugløya, Jamtøya og Tynsøya. Sør for Tynsøya strekker Åstfjorden seg østover til Åstsjøen. Det ligger få større bosetninger i denne delen av fjorden, men før fjorden smalner inn ligger grenda Heim på vestsida. Ved Heim smalner fjorden og skifter navn til Bjørkøyfjorden, som er 1,5-2 kilometer brei. Helt sør i Bjørkøyfjorden ligger Tannvikvågen. Sør for Tannvikvågen blir fjorden breiere igjen og skifter tilbake til navnet Hemnfjorden. Her deler fjorden seg også i to. Hemnfjorden fortsetter sørvestover til Kyrksæteræra, mens Snillfjorden går inn til tettstedet Krokstadøra.

I den indre delen av Hemnfjorden går Fv300 langs vestsida av fjorden, mens Fv301 går på østsida. Fra Tannvikvågen går Fv305 nordover langs et lite stykke av fjorden, og i de ytre delene går Fv292 på østsida. 

## Referanser
Tony Crosland

**Charles Anthony Raven Crosland** (født 29. august 1918 i St Leonards-on-sea i Sussex i England, død 19. februar 1977 Adderbury i Oxfordshire) var en britisk politiker, utenriksminister og medlem av Underhuset for det britiske arbeiderpartiet.

Han studerte ved Oxford og kom inn i underhuset i 1950. I 1956 utga han boka *The Future of Socialism* der han pekte på behovet for at tradisjonell sosialisme måtte tilpasse seg moderne forhold. Med dette ble han en ideologisk inspirator for de såkalte «revisjonistene» i partiet, det vil si partiets høyrefløy. I likhet med Roy Jenkins og Denis Healey var han en nær alliert av Hugh Gaitskell og sto i opposisjon til kretsen rundt Aneurin Bevan. Mens disse ønsket videre nasjonalisering, ønsket Crosland og Gaitskell heller å føre en politikk etter mønster av økonomen John Maynard Keynes. Dette innebar at regjeringen skulle gripe inn i økonomien ved å  skape arbeidsplasser i nedgangstider, slik president Franklin Delano Roosevelt hadde gjort det i USA. 

I 1974 ble Crosland miljøvernminister, og han stilte til valg som partileder i første valgomgang i mars 1976 etter at Harold Wilson trakk seg, men støttet deretter vinneren James Callaghan i neste omgang. For dette ble han belønnet med jobben som utenriksminister. Han døde imidlertid av slag den 19. februar 1977, mindre enn et år seinere.

## Referanser


## Eksterne lenker
* 
*
Xylitol

**Xylitol** er et sukkeralkohol med E-nummeret E967, som smaker søtt og blir brukt som et søtningsmiddel. Det er et hvitt, nesten luktfritt krystallinskt pulver, og blir brukt som erstatning for sukker. Xylitol er lettoppløselig i vann, men meget tungt oppløselig i etanol.
Xylitol løses i en endoterm reaksjon (-36,6 cal/g).

Xylitol kalles også for *bjørkesukker*, da det oftest framstilles av hemicellulosen, Xylan, i bjørkeved, (avledet *xylo*, av gresk *xylon*, som betyr "tre"). Av xylan utvinnes deretter Xylose, som sammen med hydrogengass under høyt trykk reduseres til Xylitol. 

Xylitol finnes også i frukt (f.eks. plommer, jordbær, bringebær) og grønnsaker (f.eks. blomkål).

En gjennomsnittlig menneskelever produserer 5&ndash;15 gram om dagen.

Xylitol inneholder 10kJ/gram ( 2,4 kcal/g) energi, dvs. bare cirka 50% av næringsverdien til sukker. Stoffet har en mye lavere glykemisk indeks enn vanlig sukker og er en god substitutt for diabetikere.

Studier har vist at mennesker kan innta 430 gram xylitol hver dag uten bieffekter &ndash; altså kan stoffet regnes som trygt. En studie fra 2024 kobler imidlertid søtningsstoffet til økt forekomst av hjerteinfarkt og hjerneslag.

Xylitol brukes i sukkerfri tyggegummi, sugetabletter, munnskyllevann og tannkrem, da studier har vist at det motvirker karies. Studier har også vist at Xylitol hemmer vekst av visse bakterier, og dermed forhindrer ørebetennelse hos barn. Xylitol er trygt for mennesker, men husdyr som hund og katt bør ikke få i seg xylitol-holdige produkter da dette kan være svært skadelig.

## Referanser


## Eksterne lenker
* Xylitol.net
* http://www.ncbi.nlm.nih.gov/entrez/query.fcgi?cmd=Retrieve&db=PubMed&list_uids=783060&dopt=Abstract
Philosophy: Who Needs It

***Philosophy: Who needs it*** er en samling med essays skrevet av filosofen Ayn Rand i perioden 1960&ndash;1974. Essayene er hovedsakelig utgitt for første gang i hennes tidsskrift *The Aynd Rand Letter*. Dette er det siste verket hun jobbet med før hun døde i mars 1982. Boken ble ferdigredigert av hennes arvtager Leonard Peikoff og utgitt i november 1982.

## Eksterne lenker
* Innholdsfortegnelse m.m
Idrottsföreningen Kamraterna

**Idrottsföreningen Kamraterna** (forkortet IFK), er en sentral organisasjon for en stor del sportsklubber i Sverige. Det finnes også IFK klubber i Finland, men disse er organisert separat. IFK ble grunnlagt 1. februar 1895, og hadde i 2004 over 10000 medlemmer fordelt på 164 klubber.

Tidligere fantes det også klubber i Danmark og Norge, men disse eksisterer ikke lenger. Den siste IFK-klubben i Danmark (IFK Aalborg), ble nedlagt på starten av 90-tallet, mens den eneste norske klubben, IFK Christiania, forsvant tidlig i forrige århundre.

De fleste av IFK-klubbene bruker blått og hvitt på sine drakter. Fargene representerer uskyld og lojalitet.

## Klubber i IFK
### Sverige

* IFK Arboga
* IFK Arvidsjaur
* IFK Askersund
* IFK Aspudden-Tellus
* IFK Bankeryd
* IFK Berga
* IFK Bergshamra
* IFK Bergvik
* IFK Borlänge
* IFK Emtunga
* IFK Eskilstuna
* IFK Falköping
* IFK Falun
* IFK Fjärås
* IFK Gislaved
* IFK Gnarp
* IFK Grängesberg
* IFK Gävle
* IFK Göteborg
* IFK Hallsberg
* IFK Halmstad
* IFK Haninge
* IFK Helsingborg
* IFK Holmsund
* IFK Hult
* IFK Hällingsjö
* IFK Härnösand
* IFK Hässleholm
* IFK Kalix
* IFK Kalmar
* IFK Karlshamn
* IFK Karlskrona
* IFK Kiruna
* IFK Klagshamn
* IFK Knislinge
* IFK Kristianstad
* IFK Kristinehamn
* IFK Kumla
* IFK Kungälv
* IFK Lane
* IFK Lidingö
* IFK Lindesberg
* IFK Linköping
* IFK Ludvika
* IFK Luleå
* IFK Lund
* IFK Malmö
* IFK Mariefred
* IFK Mariestad
* IFK Mockfjärd
* IFK Mora
* IFK Motala
* IFK Nora
* IFK Norrköping
* IFK Nyköping
* IFK Oskarshamn
* IFK Orsjö
* IFK Rättvik
* IFK Salem
* IFK Simrishamn
* IFK Skövde
* IFK Sollentuna
* IFK Stockaryd
* IFK Stockholm
* IFK Stocksund
* IFK Strängnäs
* IFK Strömstad
* IFK Strömsund
* IFK Sundsvall
* IFK Tidaholm
* IFK Timrå
* IFK Trelleborg
* IFK Trollhättan
* IFK Tumba
* IFK Täby
* IFK Tärendö
* IFK Uddevalla
* Ulricehamns IFK
* IFK Umeå
* IFK Uppsala
* IFK Varberg
* IFK Viksjö
* IFK Visby
* IFK Våmhus
* IFK Vänersborg
* IFK Värnamo
* IFK Värsås
* IFK Västervik
* IFK Västerås
* IFK Växjö
* IFK Wreta Kloster
* IFK Ystad
* IFK Ålund
* IFK Åmål
* IFK Ölme
* IFK Örby
* IFK Örebro
* IFK Östersund
* IFK Österåker
* IFK Öxnehaga
* IFK Öxnevalla
* IFK Österbymo

### Finland
* IFK Björneborg
* Grankulla IFK
* Helsingfors IFK
* IFK Jakobstad
* IFK Lepplax
* IFK Mariehamn
* Vasa IFK
* IFK Willmanstrand
* IFK Uleåborg
* IFK Viborg
* Åbo IFK

## Eksterne lenker

* IFK Sentralstyre – offisiell side
IFK

**IFK** kan vise til:
* Ikke-funksjonelle krav - krav til kvalitetsegenskaper i systemer, komponenter eller programvare
* Innlandet fylkeskommune – norsk fylke på Østlandet
* Idrottsföreningen Kamraterna –  sentral organisasjon for sportsklubber i Sverige og Finland
Ed Stielstra

**Ed Stielstra** (født 15. oktober 1969 i Michigan, USA) er en amerikansk hundekjører fra McMillan, Michigan, USA. 

Stielstra startet med hundekjøring i 1995, og han har blant annet deltatt i Edmund Fitzgerald 100 og U.P. 200. I 2004 debuterte han i Iditarod der han ble nummer 60. Totalt har han deltatt tre ganger i verdens lengste hundesledeløp, og hans beste plassering er fra 2005 da han ble nummer 43.

I tillegg til hundekjøring driver Ed Stielstra sammen med kona, Tasha Stielstra, en hundekennel og tourvirksomhet med hundespann.

## Plasseringer i Iditarod

## Eksterne lenker
* 
* Biografiside fra Cabela
* Hjemmeside
Forskaling

**Forskaling** er en midlertidig konstruksjon som former den ferske betongen og holder den på plass til den har hardnet.

Betegnelsene form og forskaling har lett for å bli brukt om hverandre. Med form menes selve flatene som former betongen, altså overflaten til forskalingen. Med forskaling menes både formen og de støttende og avstivende konstruksjonene som holder formen på plass.

Forskaling deles inn i flere typer:
* Tradisjonell forskaling som er forskaling bygd opp av trevirke, plank, bord og finerplater, på god gammeldags måte.
* Systemforskaling er forskalingselementer som kan monteres raskt og brukes om igjen flere ganger. Det finnes forskalingssystemer til mange forskjellige konstruksjonstyper som dekker, vegger og søyler. Det er flere forskjellige produsenter av disse systemene, og de kan normalt ikke brukes om hverandre.
* Klatreforskaling er forskaling som løftes oppover konstruksjonen etappevis etter hvert som byggearbeidene skrider fram.
* Glideforskaling er forskaling som glir med jevn fart oppover konstruksjonen etter hvert som byggearbeidene skrider fram.

Det hender ofte at former krever en kombinasjon av de to prinsipp-forskalingene. Det er her en forskalingssnekker har noe å bryne seg på. 

Et godt eksempel er en trappeforskaling, med under og overside. Her skal det kombineres å hindre at betongen «faller ned», og «renner ut». Trappeforskaling er også ofte brukt som fagprøve for en forskalingsnekker. 

Noen konstruksjoner er så avanserte at vi trenger et stort antall detaljtegninger for å forstå hvordan formen skal se ut. Brukonstruksjoner, svingtrapper og buer, er typiske eksempler på der vi trenger mange tegninger for å få formen til å stemme, da målene endrer seg mye. Det finnes flere nye typer forskalinger, blant annet grunnmur man støper av isoporklosser.

## Referanser


## Eksterne lenker
* Digital bokkopi av ''Forskalingsboka'' (Landsforeningen for bygg og anlegg, 1995)
*  ''Thermomur-ny type grunnmur laget av isopor og betong''
Pakistans føderalt administrerte stammeområder

Pakistans **Føderalt administrerte stammeområder**  (en *Federally Administered Tribal Areas*, forkortet **FATA**) var en delvis selvstyrt region vest i Pakistan som hadde en status forskjellig fra resten av landet som er delt opp i fire provinser. Den ble slått sammen med Khyber Pakhtunkhwa i 2018.

Stammeområdet grenset i vest mot Afghanistan, i nord og øst mot Khyber Pakhtunkhwa, og Balutsjistan i sør.

De pakistanske myndighetene hadde liten styring over området, som kontrolleres av de i hovedsak pashtunske stammefolkene der. Inntil fallet av Taliban-regimet i Afghanistan var forholdet mellom sentralmyndighetene og stammene forholdsvis gode.

Etter Talibanregimets fall rømte talibanledere og -medlemmer inn i FATA, trolig gjaldt det også al-Qaeda medlemmer, og det gikk rykter om at Osama bin Laden og andre al-Qaeda ledere ble og blir skjult hos vennligsinnede stammer der. I 2002 fikk pakistanske og amerikanske tropper tillatelse fra stammelederne (maliks) til å gå inn i området for å finne terrorister. I 2004 var det 70 000 soldater i området, og etter diverse hendelser utviklet det seg et opprør blant en del av stammene, særlig i  Waziristan distriktet. Denne *uerklærte krigen* foregår ennå.

## Eksterne lenker
*
Atlanterhavserklæringen

**Atlanterhavserklæringen**, eller **the Atlantic Charter**, var en avtale mellom USA og Storbritannia som i åtte punkter fastsatte prinsippene for deres felles politikk under andre verdenskrig og deres felles visjon for fremtiden etter krigen. Erklæringen ble undertegnet av Storbritannias statsminister Winston Churchill og USAs president Franklin D. Roosevelt om bord på den amerikanske krysseren «Augusta» utenfor Newfoundland den 14. august 1941, til tross for at USA på dette tidspunktet enda ikke var kommet med i krigen.

Erklæringen fikk senere tilslutning fra Sovjetunionen samt Belgia, Hellas, Luxembourg, Nederland, Norge, Polen og Tsjekkoslovakia (ved sine eksil-regjeringer) og de Frie franske under den inter-allierte konferansen i London 24. september samme år.  Fra 1. januar 1942 fikk erklæringen tilslutning fra alle signatarer av Erklæringen om De forente nasjoner.

## Erklæringens innhold (oppsummering)
#Signatarstatene søker ikke å utvide sine territorier
#De ønsker ikke å bidra til territorielle endringer som ikke er i samsvar med de demokratisk uttrykte ønskene til de berørte partene
#De vil respektere ethvert folks rett til selv å velge hvordan det vil regjeres, og de ønsker å gjeninnføre denne retten til de folk som med makt er frarøvet den
#De vil fremme alle staters rett til handel og råmaterialer på like vilkår
#De ønsker å fremme samarbeide mellom alle nasjoner for økonomisk samarbeide om arbeiderrettigheter, økonomisk vekst og sosial sikkerhet
#De håper etter nazi-tyranniets endelige fall å etablere en fred som vil sikre alle nasjoner sikkerhet innen egne grenser
#De ønsker at den kommende freden skal sikre fri ferdsel på alle verdenshav
#De tror at for fremtiden må bruk av (militær) makt avskaffes, og at verdenssamfunnet må finne et permanent system for avvæpning av nasjoner som truer med aggresjon utover egne grenser.

## Referanser


## Avtaleteksten
*